《重阳坐邑中旅舍》
宋代·陈著

秃鬓萧萧八十翁，为谁留滞客檐中。
有诗不赋满城雨，无酒可当吹帽风。
与菊相逢还自笑，看萸欲健莫知穷。
回头戏马台何处，万里秋声有过鸿。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。